stanford-oval/wikipedia huggingface dataset:
אורי גורן (גרינבלט)
ביוגרפיה

גורן נולד במושב נחלת יהודה (כיום חלק מראשון לציון) בנם של דבורה ודב גרינבלט. למד בבית הספר חביב ובגימנסיה הריאלית בראשון לציון. ב-1943 התנדב לארגון "ההגנה" ושירת במשטרת היישובים העבריים. במאי 1945 נשלח לקורס אלחוטנים של "ההגנה" ושירת ברשת הקשר הארצית של הארגון.
בפברואר 1946 גויס על ידי שאול אביגור למוסד לעלייה ב' ושימש כגדעוני (אלחוטן), כממונה על רשת הקשר של המוסד באירופה ועסק בפעילות רכש והברחת נשק ותחמושת לארץ ישראל. בשיתוף פעולה עם הפלי"ם שימש מנהל מחנות מעפילים המיועדים לעלייה והיה פעיל בניסיונות להעלאתם ארצה. סייע בארגון אוניית המעפילים "יגור" שהפליגה מנמל לה-סיוטה (La Ciotat) בצרפת ועל סיפונה כ-750 איש. באחת ההפלגות החשאיות של צוותי ספינות שחזרו לאירופה היה תחת פיקודו של לובה אליאב, ומאז נרקמה ביניהם, לפי תיאורו, "ידידות מופלאה" רבת שנים. בספטמבר 1946 מונה למפקד אוניית המעפילים "לטרון", שהפליגה בפיקודו מנמל לה-סיוטה ב-19 באוקטובר כשעל סיפונה 1,252 מעפילים וצוות של רב חובל ומלחים ספרדים. לאחר מסע שסבל מכשלים טכניים רבים השתלטו על הספינה כוחות בריטים וגררו אותה לנמל חיפה ב-1 בנובמבר. משם גורשו המפעילים למחנות המעצר בקפריסין כשגורן וחבריו מלווים אותם במשך מספר חודשים. בהמשך סייע בארגון מעפילי ספינת המעפילים "אקסודוס". גורן המשיך בפעילותו במוסד לעלייה ב' עד יוני 1948.
לאחר הקמת צה"ל יצא לקורס קצינים ולקורס קציני קשר, שימש קצין הקשר של חטיבת גולני, ב-1951 מונה לסגן מפקד בה"ד 7 ובהמשך למפקד הבסיס. השתחרר והיה חבר קיבוץ כפר הנשיא. ב-1955 התגייס לשירות הקבע ומונה לקצין ההדרכה של חיל הקשר. עם הקמת חטיבת הצנחנים מונה למפקד פלוגת הקשר שלה. השתתף בפעולות התגמול בהן מבצע יהונתן, מבצע גוליבר, מבצע לולב ומבצע שומרון. במלחמת סיני ליווה את מפקד חטיבת הצנחנים אריק שרון והיה העד היחיד לחילופי הדברים בינו לבין רחבעם זאבי לפני קרב המיתלה. לאחר לימודים במכללה הבין-זרועית לפיקוד ולמטה מונה לקצין הקשר של פיקוד המרכז.
ב-1962 מונה למפקד היחידה הטכנולוגית של אגף המודיעין. בתקופתו פותחו ביחידה אמצעי קשר והאזנה מתקדמים, שהוחדרו על ידי סיירת מטכ"ל למצרים בסדרת מבצעים נועזים וסיפקו מידע מודיעיני רב ערך. בכלל זה המידע סייע בהכנות לקראת מלחמת ששת הימים. ב-1966 יצא ללימודים במכון תאגיד RCA בארצות הברית ולאחר שנתיים שב לפקד על היחידה הטכנולוגית, עד שחרורו ב-1970. בתקופתו זכתה היחידה שלוש פעמים בפרס ביטחון ישראל.
לאחר שחרורו חבר לחיים הרצוג, יו"ר "אלקטרה" ויחד עם המהנדס דוד רובנר ייסדו את חברת אלקטרה-אלקטרוניקה, החברה רכשה את חברת אלקטרוניקה-ישראל שייצרה את טלוויזיות שניידר ומהמיזוג התפתחה חברת ECI. גורן כיהן כמנכ"ל החברה עד פרישתו ב-1977. בתקופתו פותחו בחברה מערכות תקשורת דיגיטליות והיא הפכה לתאגיד בינלאומי מוביל בתחומו.
נפטר ביולי 2017. הותיר אחריו אישה, מרגה (גוטהלף), אותה הכיר בעת שירותם בגדעונים, ושני בנים.
הערות שוליים

↑  אורי גורן, משני צדי הקריפטו, 2008, עמ' 11-10
↑  הקמת פלוגת הקשר של חטיבת הצנחנים הראשונה, אתר הצנחנים עשור ראשון
↑  אפי לנדאו, ‏דוד רובנר: היצואן, באתר גלובס, 12 בדצמבר 1999
| --- | --- |
בקרת זהויות :  NLI: 987007302850205171  LCCN: n92106444  VIAF: 77980737   WorldCat (עם VIAF): 77980737 
סא"ל אורי גורן מארח את ראש הממשלה ושר הביטחון, לוי אשכול, בביקור ביחידה הטכנולוגית של אמ"ן. בין שניהם: ראש אמ"ן, מאיר עמית
איבר אלגברי

במתמטיקה, אלגבריות היא תכונה המתייחסת לאיברים בשדה  K מעל תת-שדה  F, ובאופן כללי יותר לכל איבר של אלגברה (אסוציאטיבית או לכל הפחות בעלת חזקה אסוציאטיבית)  A המוגדרת מעל חוג קומוטטיבי  C. איבר המקיים תכונה זו נקרא איבר אלגברי, ואיבר שאינו מקיים אותה הוא טרנסצנדנטי. אלגברה (מעל שדה) שכל איבריה אלגבריים נקראת אלגברה אלגברית.
ההגדרה מכלילה את ההגדרה המקובלת למספר אלגברי, באופן שמספרים אלגבריים הם האיברים האלגבריים של שדה המספרים המרוכבים מעל שדה המספרים הרציונליים. מושג דומה, ועדין יותר, הוא זה של איבר שלם - כל איבר שלם הוא אלגברי, אבל לא להפך. אם  C הוא שדה, שני המושגים מתלכדים. המושגים מוגדרים כך: איבר  a של אלגברה  A מעל חוג קומוטטיבי  C הוא אלגברי (מעל  C) אם הוא מאפס פולינום שכל מקדמיו שייכים ל- C. איבר המאפס פולינום מתוקן הוא איבר שלם.
באלגברה מממד סופי, כמו למשל אלגברת מטריצות מעל שדה, כל איבר הוא אלגברי. אלגבריות בהרחבת שדות קשורה קשר הדוק לממד. אם  K/F היא הרחבה כזו, אז  \ a\in K הוא אלגברי אם ורק אם השדה  \ F[a] הנוצר על ידי  a מעל  F הוא בעל ממד סופי. באלגברה כללית  A, איבר  a הוא שלם אם ורק אם  \ C[a] נוצר סופית כמודול מעל  C. מזה נובעת תכונה חשובה: אם a מאפס פולינום שכל מקדמיו שלמים, אז הוא שלם בעצמו. מכאן נובע שאוסף כל האיברים של  A שהם שלמים מעל  C הוא תת-אלגברה (הנקראת הסגור השלם של  C בתוך  A). אם כל איבר של  A שלם מעל  C, אז  A הוא הרחבה שלמה של  C.
את מושג הטרנסצנדנטיות אפשר להכליל כדי לטפל בכמה איברים.  \ a_{1},\dots ,a_{n}\in A הם איברים בלתי תלויים אלגברית אם לא קיים אף פולינום שונה מאפס ב- n משתנים  \ f(x_{1},\dots ,x_{n}) מעל חוג הבסיס C, כך ש-  \ f(a_{1},\dots ,a_{n})=0. המספר הגדול ביותר של איברים בלתי תלויים אלגברית נקרא דרגת הטרנסצנדנטיות של  A מעל  C.
איברהים רוגובה

איברהים רוגובה (באלבנית: Ibrahim Rugova;‏ 2 בדצמבר 1944 - 21 בינואר 2006) היה פוליטיקאי אלבני והנשיא הראשון של קוסובו. הוא שימש בתפקיד זה לאחר פירוק יוגוסלביה, מ-24 במאי 1992 ועד ליום מותו. רוגובה עמד בראש מפלגת הליגה הדמוקרטית של קוסובו (LDK) וזכה במספר פרסים ובהם בפרס סחרוב לחופש המחשבה. בעיני אלבנים רבים בקוסובו, רוגובה נחשב לאבי האומה.
הערות שוליים

↑  Kosovo leader Ibrahim Rugova dies באתר ה-BBC NEWS
| --- | --- |
בקרת זהויות :  PLWABN: 9811722861605606  BnF: cb12451512s (data)  CANTIC: a1147094x  GND: 119372703  ISNI: 0000 0001 1772 7220  LCCN: n83135333  NKC: js20051003026  NTA: 121338991  SUDOC: 03367129X  VIAF: 84239318   WorldCat (עם VIAF): 84239318 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אופל אינסיגניה A

| --- | --- |

Opel Insignia A, שנת 2016
 מאפיינים כלליים
 נקרא גם:  ווקסהול אינסיגיה (בבריטניה)
 יצרן:  אופל
 שנות ייצור:  2006 – 2017
 יחידות שיוצרו:  944,670
 הרכבה:  גרמניה גרמניה
 מודל קודם:  אופל וקטרה C
 מודל אחריו:  Opel Insignia B (גר')
 אורך:  4,011 – 4,830 מ"מ
 רוחב:  1,856 מ"מ
 גובה:  1,498 מ"מ
 משקל:  1,849 – 1,470 ק"ג
 בסיס גלגלים:  2,737 מ"מ
 מפרט טכני
 מנוע:  4 צילינדרים, 1,364 סמ"ק המפיק 140 כ"ס (מגדש טורבו, מנוע בנזין)  4 צילינדרים, 1,598 סמ"ק המפיק 115 כ"ס (מנוע בנזין)  4 צילינדרים, 1,598 סמ"ק המפיק 170 כ"ס, 180 כ"ס (מגדש טורבו, מנוע בנזין)  4 צילינדרים, 1,796סמ"ק המפיק 140 כ"ס (מנוע בנזין)  4 צילינדרים, 1,796סמ"ק המפיק 162 כ"ס, 184 כ"ס (מגדש טורבו, מנוע בנזין)  V6 צילינדרים, 2,792 סמ"ק המפיק 260 כ"ס, 325 כ"ס (מגדש טורבו, מנוע בנזין)  4 צילינדרים, 1,598 סמ"ק המפיק 120 כ"ס, 136 כ"ס (מנוע דיזל)  4 צילינדרים, 1,956 סמ"ק המפיק 110 כ"ס, 120 כ"ס, 131 כ"ס, 140 כ"ס, 160 כ"ס, 163 כ"ס, 170 כ"ס (מנוע טורבו-דיזל)  4 צילינדרים, 1,956 סמ"ק המפיק 190 כ"ס, 196 כ"ס (מנוע טורבו-דיזל, מגדש טורבו כפול)
 הילוכים:  תמסורת ידנית - 6 מהירויות  תמסורת אוטומטית - 6 מהירויות
 מעצב:  Mark Adams (אנ')
אופל אינסיגניה A (בגרמנית: Opel Insignia A) היא "מכונית מנהלים" מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 2006–2017 בגרמניה.
"אופל אינסיגניה A"

יוצרו 944,670 יחדות.
מנוע קדמי.
סוגי מנוע: מנועי בנזין ומנוע דיזל.
סוגי הנעה: הנעה קדמית 4x2, הנעה כפולה 4x4.
5 נוסעים (דגם סדאן 4 דלתות).
רמזים לעיצוב דגם "אופל אינסיגניה A" נלקחו מדגם מכונית הקונספט אופל GTC קונספט שהוצגה בשנת 2007.
בשנת 2013 דגמי "אופל אינסיגניה A" עברו מתיחת פנים.
תצורות "אופל אינסיגניה A"

4 דלתות - סדאן.
5 דלתות - סטיישן.
תמונות

"אופל אינסיגניה A"
"אופל אינסיגניה A"
"אופל אינסיגניה A"
"אופל אינסיגניה A"
"אופל אינסיגניה A" דגם "OPC"
"אופל אינסיגניה A" - מבט לתא הנהג ו-לוח מחוונים
"אופל אינסיגניה A"
"אופל אינסיגניה A"
"אופל אינסיגניה A" דגם "2.0 CDTI ECOTEC" - סטיישן
"אופל אינסיגניה A" דגם "2.0 CDTI" - סטיישן
"אופל אינסיגניה A" - ניידת משטרה בתצורה סטיישן
"אופל אינסיגניה A" - ניידת משטרה בתצורה סטיישן
"אופל אינסיגניה A" - ניידת משטרה בתצורה סטיישן
הערות שוליים

↑  ווקסהול אינסיניה vauxhall.co.uk/cars/insignia/grand-sport/model-overview
↑  "אופל אינסיגניה A" (באיטלקית) lastampa.it/motori/prove/2017/03/24/news/opel-insignia-la-prova-tedesca-vera
↑  "אופל אינסיגניה A" (בגרמנית) web.archive.org/web/20140307030151
↑  "אופל GTC קונספט" autoshowimages.com/image/opel-gtc-concept
↑  "אופל GTC קונספט" בתערוכת הרכב הבינלאומית של ז'נבה, שנת 2007 carmagazine.co.uk/car-news/motor-shows-events/geneva/2007/opel-gtc-concept
↑  "אופל אינסיגניה A" autoevolution.com/opel/insignia
↑  "אופל אינסיגניה A" סטיישן (איטלקית) .motori.it/test-drive/236391/opel-insignia-country-tourer-20-cdti-la-prova-su-strada
↑  "אופל אינסיגניה A" סטיישן דגם טורבו-דיזל (באיטלקית) quattroruote.it/news/primo_contatto/2013/09/28/le_nostre_impressioni_di_guida_video
איילת ירוחם

| --- | --- |

 לידה:  11 בפברואר 1965 (בת 59) ט' באדר א' ה'תשכ"ה ירושלים, ישראל
 מדינה:  ישראל 
 השתייכות:   משטרת ישראל
 תקופת הפעילות:  1993–2022 (כ־29 שנים)
 דרגה:    ניצב
 תפקידים בשירות
 ראש חוליית ארגון  עוזרת ראש מדור ארגון  ראש מדור תכנון תקציבי  ראש מחלקת משאבים  סגנית ראש אגף תכנון וארגון  ראש חטיבת ההדרכה  ראש אגף תמיכה לוגיסטית
 
איילת (אלפרט) ירוחם (נולדה ב-11 בפברואר 1965) היא קצינת משטרה בדימוס בדרגת ניצב. כיהנה כראש אגף תמיכה לוגיסטית.
שירות במשטרת ישראל

ירוחם התגייסה למשטרת ישראל ב-1993. שירתה כראש חוליית ארגון, עוזרת ראש מדור ארגון, ראש מדור תכנון תקציבי וראש מחלקת משאבים. באוגוסט 2013 קודמה לדרגת תת ניצב ומונתה לסגנית ראש אגף תכנון וארגון. לאחר לימודים במכללה לביטחון לאומי מונתה בספטמבר 2018 לראש חטיבת ההדרכה.
בפברואר 2019 מונתה לממלאת מקום ראש אגף תמיכה לוגיסטית. ב-27 ביוני 2019 מונתה ירוחם לתפקיד ראש אגף התמיכה הלוגיסטית והועלתה לדרגת ניצב.
השכלה וחיים אישיים

ירוחם היא בוגרת המכללה לביטחון לאומי, מחזור מ"ה. בעלת תואר ראשון בכלכלה מהאוניברסיטה העברית ותואר שני במדע המדינה באוניברסיטת חיפה.
איילת ירוחם נשואה לנתן ירוחם ואם לשלושה. המשפחה מתגוררת בכפר האורנים.
הערות שוליים

↑  מינויים חדשים לתפקידים בכירים במשטרת ישראל, אתר משטרת ישראל, 24 בפברואר 2019
איברהימה סיסה

איברהימה סיסה (בצרפתית: Ibrahima Cissé; נולד ב-28 בפברואר 1994) הוא כדורגלן גינאי המשחק בעמדת הקשר בדיבה אל-חסין.
קריירת מועדונים

סיסה התחיל את הקריירה שלו בקבוצת הילדים של סטנדרד לייז'. ב-29 ביולי 2012 ערך את הופעת הבכורה שלו בקבוצה הבוגרת בהפסד 0–1 לזולטה ורכם. ב-21 באוקטובר 2012 הבקיע את שער הבכורה שלו בקבוצה הבוגרת בהפסד 1–3 למונס.
בקיץ 2014 סיסה חתם במכלן במדיה שיחק שנתיים, שאחריהם חזר לסטנדרד לייז'.
ב-7 ביולי 2017 חתם בפולהאם מהפוטבול ליג צ'מפיונשיפ. בפברואר 2020 שוחרר מהמועדון.
ב-1 בספטמבר 2020 הצטרף לסראינג מליגת המשנה הבלגית.
בקיץ 2022 סיסה חתם באורל מליגת העל הרוסית.
בקיץ 2024 חתם בדיבה אל-חסין מליגת העל של איחוד האמירויות הערביות.
קריירה בינלאומית

סיסה נולד בבלגיה להורים ממוצא גינאי ולכן היה יכול לייצג את שתי המדינות בזירה הבינלאומית.
ב-25 באפריל 2018 זומן לראשונה לסגל נבחרת גינאה. ב-9 בספטמבר ערך את הופעת הבכורה שלו בנבחרת בניצחון 1–0 נגד הרפובליקה המרכז-אפריקאית. ב-12 באוקטובר הבקיע את שער הבכורה שלו בנבחרת בניצחון 2–0 נגד רואנדה.
איבצביצ'י (מחוז משנה)

מחוז משנה איבצביצ'י (בבלארוסית: Івацэвіцкі раён) הוא אחד מ-16 מחוזות משנה המרכיבים את מחוז ברסט בבלארוס. מרכזו המנהלי היא העיר איבצביצ'י.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה איבצביצ'י 59,906 בני אדם. ההרכב האתני של האוכלוסייה במחוז היה: 94.4% בלארוסים, 3.7% רוסים, 0.9% אוקראינים, ו-0.5% פולנים. שפות הדיבור הנפוצות: בלארוסית (76.5%) ורוסית (22.7%).
איברהים שואייבו

איברהים לאלה שואייבו (באנגלית: Ibrahim Lalle Shuaibu; נולד ב-19 בדצמבר 1996) הוא כדורגלן ניגרי המשחק בעמדת החלוץ.
קריירה

שואייבו התחיל את הקריירה שלו באקדמית הכדורגל "גולדן בוט". בעונת 2015 הצטרף לקבוצת גיווה מליגת העל הניגרית.
ב-30 בינואר 2016 שואייבו חתם בהוגסונד מליגת העל הנורווגית לשלוש עונות. ב-13 במרץ 2016 שואייבו ערך את הופעת הבכורה שלו בקבוצה בניצחון 0-1 נגד סרפסבורג 08. ב-16 במאי 2016 הבקיע את שער הבכורה שלו בקבוצה בניצחון 0-1 נגד ואלרנגה.
ב-5 באפריל 2018 שואייבו הושאל לקונסווינגר מהליגה הנורווגית השנייה עד לסיום העונה. שואייבו סיים את העונה עם 15 שערים ב-29 משחקי ליגה.
ב-3 בפברואר 2019 שואייבו חתם בבני סכנין עד לתום העונה בישראל. בסיום העונה, ירדה סכנין לליגה הלאומית ושואייבו חזר להוגסונד.
בינואר 2020, שואייבו חתם במיונדלן.
הערות שוליים

↑  העונה בישראל נגמרת בחודש מאי ואילו בנורווגיה בסוף השנה הקלנדרית
↑  דורון בן דור, ‏איברהים שואייבו חתם בסכנין עד תום העונה, באתר ONE‏, 3 בפברואר 2019
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איברהים שואייבו".
איבר (תחביר)

איבר הוא משפט עצמאי המהווה חלק מהמשפט המאוחה (או משפט מחובר, ראו: תחביר עברי).
לדוגמה, במשפט "דני הלך לים, ויוסי הלך לבית-הספר" שני איברים: (א) "דני הלך לים" ו-(ב) "ויוסי הלך לבית-הספר."
בכל משפט מאוחה יש שני איברים או יותר, ונהוג לסמן אותם באותיות הא"ב, כלומר איבר א', איבר ב', איבר ג' וכדומה.
בין האיברים במשפט המאוחה יבוא בדרך כלל פסיק (,) אלא אם כן האיברים קצרים.
בין האיברים קיים קשר לוגי המובע באמצעות מילות קישור או מובן לפי ההקשר הנסיבתי.
אין לבלבל בין איבר לבין פסוקית, הגם ששניהם מכונים באנגלית "clause".
הערות שוליים

↑  ו' החיבור לאחר פסיק ולאחר נקודה, באתר האקדמיה ללשון העברית, ‏27 ביוני 2012
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
אחמד ג'מאל (פסנתרן)

| --- | --- |

 לידה:  2 ביולי 1930 פיטסבורג, ארצות הברית 
 פטירה:  16 באפריל 2023 (בגיל 92) שפילד, ארצות הברית 
 שם לידה:  Frederick Russell Jones 
 שם במה:  Ahmad Jamal 
 מוקד פעילות:  ארצות הברית 
 תקופת הפעילות:  מ-1948 
 מקום לימודים:  תיכון וסטינגהאוז 
 סוגה:  ג'אז, ג'אז מודאלי, קול ג'אז, הארד בופ, תרבות ההיפ הופ, פוסט-בופ 
 שפה מועדפת:  אנגלית 
 כלי נגינה:  פסנתר 
 חברת תקליטים:  אטלנטיק רקורדס, 20th Century Records, Okeh, קאדט רקורדס, פיליפס רקורדס 
 פרסים והוקרה:  פרס גראמי למפעל חיים  אמני הג'אז של NEA 
 www.ahmadjamal.com
 פרופיל ב-IMDb
 
אחמד ג'מאל (באנגלית: Ahmad Jamal; ‏2 ביולי 1930 – 16 באפריל 2023) היה פסנתרן ג'אז בעל השפעה, בעיקר על מוזיקאים-עמיתים כמוביל הרכבי ג'אז קטנים המתבססים על נגינת הפסנתר המינימליסטית והווירטואוזית שלו ושליטתו במתח המוזיקלי. ב-2011 נבחר על ידי קוראי המגזין דאון ביט להיכל התהילה של הג'אז. אחמד ג'מאל נחשב ל"פסנתרן של פסנתרנים" - והותיר חותם על מוזיקאים ענקים כמו מיילס דייוויס. במהלך הקריירה שלו שנמשכה שבעה עשורים, ג'מאל הקליט יותר מ-60 אלבומים. אלבומו האחרון, Ballades, יצא ב-2019.
ביוגרפיה

נולד בשם פרדריק ראסל ג'ונס (Frederick Russell Jones) בפיטסבורג והחל לקבל הכשרה מקצועית בגיל שבע. ב-1950 עבר לשיקגו וב-1952 התאסלם ועבר לזרם האחמדי של האסלאם. ב-1951 הקליט את תקליטו הראשון עם הרכב בשם "שלושת המיתרים" שכלל הרכב משתנה של נגני קונטרבס ונגן הגיטרה ריי קרופורד (Ray Crawford). ב-1955 שונה שם השלישייה ל"שלישיית אחמד ג'מאל" וההרכב הוחתם בחברת "ארגו" מבית צ'ס רקורדס. ב-1958 החליף המתופף ורנל פורנייה (Vernel Fournier) את הגיטריסט קרופורד והתקליט שהקליטו באותה שנה, יחד עם נגן הבס ישראל קרוסבי (Israel Crosby) ‏ But Not for Me הפך ללהיט שצעד גם במצעד הפופ וחצה את גבולות הג'אז. ההצלחה הכלכלית איפשרה לג'מאל לפתוח מועדון-מסעדה בשם "The Alhambra".
בשנות ה-60 של המאה ה-20 הוציא ג'מאל הן יחד עם הטריו והן בהרכבים אחרים מספר אלבומים שזכו להצלחה מסחרית וביקורתית כגון Listen to the Ahmad Jamal Quintet, Alhambra,‏ All of You,‏ Poinciana ו-Ahmad Jamal at the Penthouse יוצא הדופן שהוקלט עם תזמורת כלי מיתר בת 15 נגנים.
ב-שנות ה-70 של המאה ה-20 ידעה הקריירה של ג'מאל ירידה מסוימת, אף על פי שהוציא תקליטים שזכו להערכה ביקורתית והשפעה כגון The Awakening מ-1970 ו-Freeflight מ-1971.
ב-שנות ה-80 של המאה ה-20 זכו תקליטים שהקליט בשיתופי פעולה להצלחה כגון In Concert שהקליט עם נגן הוויברפון גארי ברטון ו-The Essence שהקליט עם נגן הסקסופון ג'ורג' קולמן. ב-1985 הופיע בפסטיבל הג'אז של מונטריאול והתקליט שתיעד את ההופעה Live at the Montreal Jazz Festival 1985 זכה לביקורות חיוביות במיוחד. בראשית שנות ה-90 של המאה ה-20 זכו לביקורות חיוביות התקליטים Chicago Revisited: Live at Joe Segal's Jazz Showcase ו-I Remember Duke, Hoagy & Strayhorn בו ניגן סטנדרטים מאת דיוק אלינגטון, הוגי קרמייקל ובילי סטרייהורן.
סגנונו והשפעתו

סגנון הנגינה של ג'מאל ייחודי בווירטואוזיות השקטה שלו, שאינה מהממת את המאזין בצלילים אלא להפך, משתמשת בנגינה חסכונית מאוד, שבה רגעי השקט יוצרים תחושת מתח ודינמיות. נגינתו השפיעה באופן מכריע על מיילס דייוויס ורד גרלנד.
איבנושקי אינטרנשיונל

| --- | --- |

 מקום הקמה:  סנקט פטרבורג, מוסקבה 
 תקופת הפעילות:  מ-1995
 סוגה:  מוזיקת פופ
 חברים
 אנדריי גריגורייב-אפולונוב (רו') קיריל אנדרייב (רו') קיריל טוריצ'נקו (אנ')
 חברים לשעבר
 איגור סורין (1998-1995) (אנ') אולג יעקובלב (2013-1998) (רו')
 
איבנושקי International (ברוסית: Иванушки International) היא להקת פופ רוסית שנוסדה ב-1995 על ידי המלחין והמפיק איגור מטוויינקו (אנ').
שם הלהקה משקף את הרעיון של איגור מאטוויינקו לשלב את מיטב המסורות של מוזיקת פולק רוסית, מוזיקת פופ סובייטית וסגנונות ריקוד זרים פופולריים (יורודנס, טראנס ואחרים), תוך שימת לב רבה לעיצוב סאונד.
בשנת 1998, איבנושקי הוציא את השיר "טופוליניי פוך" («Тополиный пух»). בקיץ 1998, הסרטון לשיר הזה שודר בערוצי הטלוויזיה הרוסיים, והשיר תפס את המקום הראשון במצעד רוסקויה רדיו, ונכון לשנת 2020 הוא השיר המושמע ביותר של הלהקה בספוטיפיי ובאפל מיוזיק.
השיר של איבנושקי "טוצ'י" («Тучи») (רו') דורג במקום ה-18 ברשימת 100 השירים הטובים ביותר של המאה ה-20 של אירופה פלוס.
הערות שוליים

↑  «Иванушкам International» — 25 лет. Вспоминаем, почему под их песни так хорошо реветь, Афиша
↑  100 Лучших Песен XX века по версии Европы Плюс | Еврохит Топ-40, eurohittop40.ru
| --- | --- |
בקרת זהויות :  LCCN: no2002048117  MusicBrainz: cb65b11d-d0fd-4653-b35f-22de579f34a6  VIAF: 141056479   WorldCat (עם VIAF): 141056479 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
אוניברסיטת קיל (אנגליה)

| --- | --- |

 אוניברסיטה
 מוטו:  Thanke God For All 
 תקופת הפעילות:  1949–הווה (כ־75 שנים)
 בעלי תפקידים
 יו"ר:  Jonathon Porritt 
 צוות:  875
 סגל:  875
 סטודנטים
 כלל הסטודנטים:  10,865
 סטודנטים לתואר ראשון:  8,455
 סטודנטים לתארים מתקדמים:  2,410
 שונות
 הון עצמי:  148 מיליון לירות שטרלינג
 מיקום
 מיקום:  קיל, סטפורדשייר, אנגליה
 מדינה:  הממלכה המאוחדת הממלכה המאוחדת
 קואורדינטות:  53°00′11″N 2°16′23″W﻿ / ﻿53.003°N 2.273°W﻿ / 53.003; -2.273
 www.keele.ac.uk
 he
 
אוניברסיטת קיל (באנגלית: Keele University) היא אוניברסיטה ציבורית הממוקמת בקיל שבממלכה המאוחדת אשר הוקמה ב-1949. בשנת 2020 למדו באוניברסיטת קיל כ-11,000 סטודנטים.
האוניברסיטה חברה בחדשנות מידלנדס ובאיגוד אוניברסיטאות חבר העמים הבריטי.
היסטוריה

אוניברסיטת קיימברידג' ואוניברסיטת אוקספורד הפעילו תוכניות לימודים באזור עוד בשנות ה-90 של המאה ה-19. בשנת 1904 תעשיינים מקומיים ניסו להקים מוסד אקדמי עצמאי, אך ללא הועיל. אוניברסיטת קיל עצמה הוקמה כמכללה בשנת 1949 והפכה לאוניברסיטה בשנת 1962. התארים הראשונים החלו להינתן בשנת 1951 והסטודנטית הראשונה סיימה את לימודיה בשנת 1954. עם הפיכת המוסד לאוניברסיטה בשנת 1962, כבר למדו בו כ-1,200 סטודנטים.
המחלקה ליחסים בינלאומיים של קיל נוסדה בשנת 1974 על ידי פרופסור אלן ג'יימס והייתה מהמוסדות הראשונים שהציעו תואר מלא בנושא. בתחילת שנות ה-80 האוניברסיטה הייתה על סף קריסה כלכלית, ואף נשקל לאחד אותה עם מכללות אחרות. בסופו של דבר מספר מכללות מקומיות למקצועות הרפואה אכן סופחו לאוניברסיטה.
מבנה ארגוני > הפקולטה למדעי הרוח והחברה

בית ספר למדעי הרוח
בית הספר למנהל עסקים
בית הספר למשפטים
בית ספר ללימודים חברתיים, פוליטיים ועולמיים
מבנה ארגוני > הפקולטה למדעי הטבע

בית הספר למחשוב ומתמטיקה
בית הספר למדעי החיים
בית הספר לגאוגרפיה, גאולוגיה וסביבה
בית הספר לכימיה ופיזיקה
בית ספר לפסיכולוגיה
בית הספר למדעי הווטרינריה
מבנה ארגוני > הפקולטה לרפואה ולמדעי הבריאות

בית הספר לאנשי מקצוע בתחום הבריאות
בית ספר לרפואה
בית הספר לאחיות ומיילדות
בית הספר לרוקחות והנדסה ביו-רפואית
דירוגים בין-לאומיים

דירוג שאנגחאי: מקום 701–800 (2023)
Times Higher Education: מקום 501–600 (2024)
דירוג QS לאוניברסיטאות: מקום 781–790 (2024)
איבנז

| --- | --- |


 נתונים כלליים
 מייסדים:  הושינו גאקי 
 תקופת הפעילות:  1929–הווה (כ־95 שנים) 
 חברת אם:  הושינו גאקי 
 מיקום המטה:  נגויה 
 ענפי תעשייה:  כלי נגינה 
 מוצרים עיקריים:  גיטרה חשמלית, גיטרה אקוסטית, גיטרה בס חשמלית 
  
 www.ibanez.com
 
הדסטוק של גיטרת איבנז
איבנז (Ibanez) היא חברה יפנית המייצרת גיטרות וציוד לגיטרות. החברה בבעלות הושינו גאקי.
החברה מייצרת גיטרות חשמליות, גיטרות בס וגיטרות אקוסטיות, בנוסף היא מייצרת ציוד לגיטרות כגון מגברים ואפקטים. רוב הגיטרות המיוצרות על ידי החברה משמשות עבור סגנונות הרוק והמטאל.
היסטוריה

בשנת 1929 החל הושינו גאקי לייבא גיטרות תוצרת סלוודור איבאנייס (Ibáñez) מספרד. במלחמת האזרחים הספרדית נהרסה סדנתו של איבאנייס, והופסק ייצור הגיטרות. הושינו גאקי קנה את שם המותג, ובשנת 1935 החל לייצר גיטרות אקוסטיות ספרדיות, תחת השם איבנז (Ibanez). המפיץ של גיטרות איבנז בארצות הברית היה הארי רוזנבלום, יצרן גיטרות אמריקאי.
בשנת 1975 החלה איבנז, שייצרה עד אז העתקים של גיטרות אמריקאיות מפורסמות, לייצר דגמים מקוריים (במקביל להעתקים). דגמים אלו זכו לפופולריות בקרב הנגנים החובבים והמקצועיים כאחד. במקביל למכירת הגיטרות החלה החברה לייצר מכשירי אפקטים שכמו הגיטרות זכו להצלחה מרובה בקרב הנגנים, במיוחד הפדאל Tubescreamer שבמקור תוכנן ונבנה על ידי מאקסון, חברת פדאלים איכותית שהייתה בבעלותה של איבנז בזמנים אלו ואיבנז הפיצה את הפדאל תחת שמה.
כשנה לאחר שהחלה לייצר דגמים מקוריים, נתבעה החברה על ידי חברת Norlin Corporation שהחזיקה בבעלותה את יצרנית הגיטרות גיבסון על העתקה של עיצוב ראש הגיטרה. התביעה הסתיימה מחוץ לבית המשפט, ואיבנז הפסיקה את ייצור כל הדגמים הנדונים ועברה לייצר דגמים חדשים.
איילת טריאסט

| --- | --- |
אין תמונה חופשית
 לידה:  24 במרץ 1978 (בת 46)
 מדינה:  ישראל ישראל
 השכלה:  אוניברסיטת תל אביב
 תקופת הפעילות:  מ-1996
 עיסוק:  עיתונאית שדרנית רדיו
 מעסיק:  גלי צה"ל
 
איילת טריאסט (נולדה ב-24 במרץ 1978) היא עיתונאית, מדבבת, מרצה ושדרנית רדיו ישראלית.
ביוגרפיה

סבה היה הסופר והמתרגם משה יחיאל בר-און.
בוגרת תיכון אלון ברמת השרון.
קריירה

את תחילת דרכה המקצועית עשתה טריאסט בגלי צה"ל בשנת 1996 כחיילת, ולאחר שחרורה כאזרחית עובדת צה"ל. בין היתר הגישה תוכניות מוזיקה כגון "בוקר טוב", "ארבע אחרי הצהריים", "שתיקת הכבישים", "לא רוצים לישון" וכן ערכה והגישה תוכניות בידור וסאטירה כמו "כוונות לילה" ו"ואקום", ותוכנית אקטואליה רכה יומית – "בוקר טוב צה"ל". במקביל קריינה מהדורות חדשות בתחנה, והפיקה בשטח במבצע השידורים המיוחד אחרי אסון המסוקים.
מאוחר יותר הייתה ממייסדי הרדיו הבינתחומי ושימשה כמפתחת תוכן, מרצה ועורכת ראשית ובהמשך מנהלת הרדיו של ועורכת כנס Fm+ במרכז הבינתחומי הרצליה (אוניברסיטת רייכמן).
בשנת 2003 השתתפה במחזה "הנשים של פיקאסו" באנסמבל תיאטרון הרצליה וגילמה את דמותה של פרנסואז ז'ילו, ובשנת 2012 תרמה את קולה לדמות המספרת בסדרת האנימציה בולו בערוץ הופ!.
בשנת 2017 מונתה לתפקיד מנהלת התוכניות בגל"צ, והחל משנת 2019 מגישה בתחנה את התוכנית "האחיות גרים" לצד נועה מנהיים. בשנת 2021 זכתה התוכנית בפרס מפקד גל"צ בתחום הפודקאסטים.
טריאסט בעלת תואר ראשון בהיסטוריה ובפסיכולוגיה מאוניברסיטת תל אביב ותואר שני בהצטיינות יתרה במסלול הישיר לדוקטורט בבית הספר להיסטוריה באוניברסיטת תל אביב.
חיים אישיים

טריאסט היא אם לבת ולבן.
הערות שוליים

↑  איילת טריאסט, באתר אישים
↑  מיכאל הנדלזלץ, ככה לא מטפחים במאים, באתר הארץ, 10 ביולי 2003
↑  נועה פרייס‏, אלקבץ ממנה מנהלת תכניות חדשה בגלי צה"ל - איילת טריאסט, באתר וואלה, 10 בדצמבר 2010
↑  האחיות גרים, באתר גלי צה"ל
↑  הוכרזו התוכניות הזוכות בפרס גלי צה"ל לשנת 2021, באתר ערוץ 7, 39 באוגוסט 2021
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
אופנה איטית

אופנה איטית (באנגלית: Slow fashion) היא מכלול של תהליכים הנוגעים לייצור ושימוש במוצרי טקסטיל בדרך המקפידה על הוגנות בכל שלבי הייצור, ההובלה, השיווק והמכירה, תוך הקפדה על תנאי עבודה ושמירה על הסביבה. התוצר של אופנה איטית הם בגדים איכותיים המחזיקים לשנים רבות. המונח אופנה איטית יכול להתפרש בשני אפנים: אופנה איטית היא תגובת נגד לאופנה מהירה. כלומר, היא התנגדות לייצור כמויות גדולות מאוד של פריטים במספר גדול של קולקציות בכל שנה. פרשנות נוספת, רואה בלבוש חלק מתפיסה של קהילה, קיימות ומגוון. ועל כן, אופנה איטית היא תנועת נגד לחברת הצריכה של ימינו.
הביטוי אופנה איטית הוטבע ב-2007 על ידי קייט פלטשר בכתב העת "האקולוג'יסט", שבה היא השוותה את תנועת האופנה האיטית/בת קיימא/האתית לתנועת האוכל האיטי. אופנה איטית דומה בעקרונותיה למזון אטי, בניגוד למזון מהיר, הם: איכות טובה, סביבה נקייה, הוגנות לגבי היצרנים והצרכנים. יחד עם השיבה אל האופנה האיטית, התפתחה גם תנועת התפירה האיטית, הוא השם שניתן בתחילת שנות ה2000 ליצירת טקסטיל או עיבוד טקסטיל בעבודת כפיים בצורות מסורתיות ולא מתועשת,לשם קישוט, תיקון או ליצירת אמנות.